cyanic-selkie/wikianc huggingface dataset:
Բուխարևի գործվածքեղենի խանութ
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Սվերդլովսկի մարզի շենքեր և կառույցներ
Հիրշպրունգի հիվանդություն
Բուժում
Կատարում են վիրահատություն՝ հաստ աղու ագանգլիոնար մասի հեռացում և անաստոմոզի ձևավորում հաստ աղու ծայրերի միջև։
Կոլոստոմիա
Այս դեպքում հաստ աղու առողջ ծայրը առանձնացվում է և կարվում է որովայնի առաջային պատին։ Աղիքի պարունակությունը դուրս է գալիս որովայնի վրա ձևավորված բացվածքով և լցվում է պարկի մեջ։ Ավելի ուշ, երբ կարգավորվում է հիվանդի վիճակը, որովայնի պատին կարված հաստ աղու ծայրը անջատվում է և միացվում է հետանցքին։
Համաճարակաբանություն
1984 թվականին Մէրիլենդում (Maryland) կատարված հետազոտության արդյունքում պարզվեց, որ հիվանդությունը ախտահարում է 18.6 մարդու 100.000 կենդանի ծնված երեխաներից ։ Ճապոնիայում նույնպես դիտվել է նմանատիպ պատկեր՝ 100.000֊ից 20֊ը ։ Այն ավելի հաճախ է հանդիպում տղաների մոտ (4.32:1) և ավելի շատ սպիտակամորթների մոտ ։ Ախտորոշվածների 9%֊ի մոտ հայտնաբերվել է Դաունի համախտանիշ ։ Մեծ մասամբ հիվանդությունը ախտորոշվել է մինչև 10 տարեկանը ։
Պատմություն
Առաջին անգամ հիվանդությունը նկարագրվել է 1691 թվականին՝ Ֆրեդերիկ Ռույշի կողմից (Frederik Ruysch), բայց անվանվել է ի պատիվ Հերալդ Հիրշպրունգի (Harald Hirschsprung): Նա նկարագրել է երկու երեխաների, որոնք մահացել են այն հիվանդությունից 1888 թվականին ։
Արտաքին հղումներ
Կատեգորիա:Հիվանդություններ Կատեգորիա:Հազվադեպ հանդիպող հիվանդություններ Կատեգորիա:Մարսողական համակարգի հիվանդություններ
Պաշտպանը (ֆիլմ, 2015)
«Պաշտպանը» (Concussion), ամերիկացի ռեժիսոր Պիտեր Լանդսմենի ֆիլմը, որտեղ գլխավոր դերում հանդես է գալիս Ուիլ Սմիթը։ Ֆիլմը հիմնված է «GQ» ամսագրում Ժաննա Մարի Լասկասի հրատարակած հոդվածի վրա։
Սյուժե
Ամերիկան ցնցված է հայտնի մարզիկների անսպասելի և անհասկանալի մահվան դեպքերից։ Այդ հանելուկի լուծումը վիճակված է երիտասարդ տաղանդավոր նյարդավիրաբույժին։ Սակայն, ինչպես պարզվում է, ոչ բոլորին է պետք ճշմարտությունը ։
Մշակում
Ռիդլի Սքոթի միտքը՝ նկարահանել ֆիլմ ֆուտբոլիստների ուղեղի ցնցումների մասին, ի հայտ եկավ բժիշկ Բեննեթ Օմալուի հետազոտությանը ծանոթանալուց հետո։ Հետազոտությունը Ֆուտբոլի ազգային լիգայի նախկին աստղերի՝ Ջունիոր Սոյի և Դեյվ Դյուերսոնի մասին էր, ովքեր քրոնիկ տրավմատիկ էնցեֆալոպատիայի պատճառով կյանքն ավարտել էին ինքնասպանությամբ։ Իր «Ելք։ Աստվածներ և թագավորներ» ֆիլմից հետո Սքոթը պատրաստ էր ռեժիսորական արվեստին։ Միաժամանակ նա և պրոդյուսեր Ջաննինա Ֆասիոն գտան սցենարիստ ։ 2013 թվականի նոյեմբեր-դեկտեմբեր ամիսներին մշակման փուլում էր գտնվում NFL-ի խաղացողների ուղեղի ցնցման մասին ևս երկու ֆիլմ՝ «Խաղի ժամանակի որոշումը» (սցենարիստ, ռեժիսոր, NFL վերապատրաստման դասընթացի նախկին մասնակից Մեթյու Չերիի և դերասան Իսայա Վաշինգտոնի հետ) և «Ժխտման լիգա», որի պրոդյուսերներն էին Ուոլտեր Պարկսը և Լորի Մաքդոնալդը ։
Լանդսմենն իր սցենարը գրել է՝ հիմնվելով 2009 թվականին «GQ» ամսագրում Ժաննա Մարի Լասկասի «Խաղային ուղեղ» («GameBrain») հոդվածի վրա ։ Սմիթն ու Մարսանը նախկինում՝ 2008 թվականին, համատեղ աշխատել են «Հենկոկ» սուպերհերոսական ֆիլմում։ Ֆիլմը Փենսիլվանիայից ստացել է 14,4 միլիոն դոլար հարկային-բյուջետային հատկացումների տեսքով։
Նկարահանումներ
Հիմնական նկարահանումները սկսվել են 2014 թվականի հոկտեմբերի 27-ին Փիթսբուրգում և այնտեղ շարունակվել մինչև հունվարի կեսերը։ Ֆիլմի առանցքային տեսարաններից մեկը նկարահանվել է Փիթսբուրգի «Ալտիուս» ռեստորանում։ Մյուս տեսարանները նկարահանվել են Hill District թաղամասի եկեղեցում, Բրեդոկի Կարնեգի գրադարանում և Փիթսբուրգի գործնական թաղամասում ։
Երաժշտություն
Ֆիլմի համար երաժշտությունը գրել է Ջեյմս Նյուտոն Հովարդը։ Կլայտոնը (ֆրոնթմեն Celldweller) ալբոմի համար տրամադրել է սինթեզատորային ստեղծագործություն ։ R & B երգիչ Լեոն Բրիջեսը ներկայացրել է իր նոր՝ «So Long» երգը ։
Թողարկում
Առաջին թրեյլերը թողարկվել է «Sony Pictures Entertainment» ընկերության կողմից 2015 թվականի օգոստոսի 31-ին YouTube-ում ։
Ֆիլմը թողարկվել է 2015 թվականի դեկտեմբերի 25-ին ։
Մարքեթինգը ներառում էր ֆիլմի գովազդը, որը հեռարձակվել է Ֆուտբոլի ազգային լիգայի խաղերի ժամանակ ։ 2016 թվականի մարտի 15-ին «Պաշտպանը» թողարկվել է եղել նաև Digital HD ձևաչափով, իսկ երկու շաբաթ անց՝ DVD-ով, Blu-ray-ով և 4K Ultra HD-ով ։
Վարձույթ
«Պաշտպանը» Հյուսիսային Ամերիկայում վաստակել է 34,5 միլիոն դոլար, իսկ մնացած տարածաշրջաններում՝ 14,1 միլիոն դոլար։ Ընդհանուր առմամբ, ֆիլմը 35 միլիոն դոլարի բյուջեով ամբողջ աշխարհում կուտակել է 48,6 միլիոն դոլար։
ԱՄՆ-ում և Կանադայում ֆիլմը թողարկվել է 2015 թվականի դեկտեմբերի 25-ին «Հայրիկը տանն է», «Ջոյ», «Ալիքի ծայրին» ֆիլմերի և «Իջեցման խաղ» ֆիլմի վարձույթի հետ միաժամանակ։ Առաջին ոչ աշխատանքային օրերի ընթացքում ֆիլմը 2841 կինոթատրոնում կուտակել է 8-10 միլիոն դոլար ։ Արդյունքում ֆիլմը կուտակել է 10,5 միլիոն դոլար՝ վարձույթի շուկայում զբաղեցնելով 7-րդ հորիզոնականը ։ Սմիթի հոնորարի և 35 միլիոն դոլար բյուջեի պատճառով ֆիլմը վարձույթի ծախսերը չի փոխհատուցել ։
Քննադատություն
Rotten Tomatoes կայքում ֆիլմի հավանումների վարկանիշը 60% է։ Այն հիմնված է 6,1/10 միջին վարկանիշով 180 ակնարկի վրա ։
Metacritic կայքում ֆիլմը «խառը կամ միջին գնահատականներով» 39 ակնարկի հիման վրա ստացել է 55/100 վարկանիշ ։
CinemaScore կայքում հանդիսատեսը A+-ից մինչև F սանդղակում ֆիլմին միջինում տվել է «A» գնահատական ։
Ուիլ Սմիթի դերակատարումը բարձր է գնահատվել։ Տղամարդու լավագույն դերի համար նա ներկայացվել է «Ոսկե գլոբուս» մրցանակին։ Ի տարբերություն Ալեք Բոլդուինի՝ նրա նիգերիական շեշտադրությունը համարվել է «համոզիչ» ։
Արտաքին հղումներ
Կատեգորիա:2015 ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան սպորտային ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Սպորտային ֆիլմեր Կատեգորիա:Կենսագրական ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:2015 դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:2010-ականների կենսագրական դրամա ֆիլմեր Կատեգորիա:Ամերիկյան թրիլեր դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Ավստրալիական դրամա ֆիլմեր Կատեգորիա:Բրիտանական կենսագրական ֆիլմեր Կատեգորիա:Ավստրալիական կենսագրական ֆիլմեր Կատեգորիա:Ինքնասպանության մասին ֆիլմեր
Մայ Շյովալ
Կենսագրություն
Մայ Շյովալը միջնակարգ դպրոցն ավարտելուց հետո գրաֆիկա և ժուռնալիստիկա է ուսումնասիրել, ապա մի շարք թերթերի ու ամսագրերի խմբագրություններում աշխատել է որպես թղթակից, գեղարվեստական խմբագիր։
Հայ մարմնակրթական ընդհանուր միության ԱՄՆ-ի մասնաճյուղեր
Հայ մարմնակրթական ընդհանուր միության (ՀՄԸՄ) ԱՍՆ-ի մասնաճյուղեր, 1918 թվականին Կ. Պոլսում ծնունդ առած ՀՄԸՄ-ի առաջին մասնաճյուղը ԱՄՆ-ում հիմնվել է 1921 թվականին, Նյու Յորքում՝ Մ. Խուբեսերյանի, Օ. Քեմանճյանի, Հ. Գարապեկյանի նախաձեռնությամբ։ Նպատակը հայ պատանիների և աղջիկների ֆիզիկապես առողջ դաստիարակությունն է, նրանց հայրենասիրության ոգով տոգորելը։ Կազմակերպությունը ծավալում է մարզական, սկաուաական, ընկերային գործունեություն։ 1968 թվականից սկսել են կազմակերպվել Կալիֆոռնիայի մասնաճյուղերը։ Գործում են ՀՍՌՄ Կալիֆոռնիայի և Արևելյան Ամերիկայի շրջանային վարչությունները։ Կազմակերպվում են միջմասնաճյուղային, համագաղութային ամենամյա մարզական միջոցառումներ (նավասւպպյան խաղեր), Հայաստանի և Կայիֆոռնիայի ՀՄԸՄ մասնաճյուղերի սկաուաական բանակումներ։
Մայ Շյովալ
Կենսագրություն
1961 թվականին ծանոթացել է Պեր Վալյոյի հետ, որն, իր նման, անհաշտ մարքսիստ էր, և հաջորդ տարվանից նրանք սկսել են ապրել միասին (իրենց ամուսնությունը պաշտոնապես չեն գրանցել)։ Մինչև Պեր Վալյոյի մահը, որ տեղի է ունեցել 1975 թվականին, նրանք ապրել ու ստեղծագործել են միասին ։ Ընդ որում՝ ոչ միայն դետեկտիվ վեպերի ու վիպակների շարք են ստեղծել, այլև խմբագրել են «Պերիպեո» գրական ամսագիրը։ Նրանց համատեղ հեղինակած, տասը գրքից բաղկացած դետեկտիվ վիպաշարը, որի գլխավոր հերոսը Ստոկհոլմի ոստիկանության սպանությունների բաժնի սպա Մարտին Բեկն է, աչքի է ընկնում ոչ միայն հետաքրքիր, գրավիչ դիպաշարով (սյուժեով). հեղինակները միաժամանակ վառ կերպով արտացոլել են իրենց քաղաքական ձախաթևյան հայացքները, սուր քննադատության ենթարկել շվեդական պետության ու հասարակության կառուցակարգը։ Գրքերը մեծ հաջողություն են ունեցել, բազմիցս վերահրատարակվել են, թարգմանվել ու լույս տեսել նաև այլ լեզուներով (ի դեպ, դրանց ընդհանուր տպաքանակը ամբողջ աշխարհում արդեն անցել է 10 միլիոն օրինակից), էկրանավորվել են, ցուցադրվել կինոթատրոններում և հեռուստատեսությամբ, ներկայացվել են նաև որպես թատերական ու ռադիոբեմադրություններ։ Գնահատելով հեղինակների վաստակը՝ 1971 թվականին Դետեկտիվի շվեդական ակադեմիան հիմնել է Մարտին Բեկի անվան գրական մրցանակ։
Հայ մարմնակրթական ընդհանուր միության ԱՄՆ-ի մասնաճյուղեր
Մասնաճյուղեր են գործում Լոս Անջելեսում, Ֆրեզնոյում, Սան Ֆրանցիսկոյում, Փասադենայում, Գլենդելում, Օրինջ Քաունթիում, Սան Դինգոյում, Սան Ֆեռնանդո հովտում, Բոստոնում, Նյու Յորքում, Նյու Ջերսիում, Դետրոյտում, Ֆիլադելֆիայում, Բեյսայդում, Փրովիդենսում, Վաշինգտոնում, Հարավային Ֆլորիդայում, Ալբնիում։ Գրեթե բոլոր մասնաճյուղերն ունեն շախմատի, ֆուտբոլի, բասկետբոլի, վոլեյբոլի, թենիսի, քոնգֆու-կարատեի, թեթև աթլետիկայի, դաշտային խաղերի խմբակներ։ Հրատարակել է «Լրատու» (1986, Լոս Անջելես), «Կոչնակ» (1980-1982, Գլենդել) պարբերականները, «Ասպարեզ» օրաթերթի «Հայասա» հավելվածը։
Կատեգորիա:Ամերիկահայ մարզական կազմակերպություններ
Մայ Շյովալ
Մարտին Բեկի մասին երկաշարը
Պեր Վալյոյի հետ համատեղ գրած երկերը.
Էկրանավորումներ
«Beck» հեռուստասերիալ (նկարահանվել է 1997-2009 թթ.)
Աղբյուրներ
Կատեգորիա:Դետեկտիվ վեպերի հեղինակներ Կատեգորիա:20-րդ դարի գրողներ Կատեգորիա:20-րդ դարի կին գրողներ Կատեգորիա:21-րդ դարի գրողներ Կատեգորիա:21-րդ դարի կին գրողներ Կատեգորիա:20-րդ դարի վիպասաններ Կատեգորիա:21-րդ դարի վիպասաններ Կատեգորիա:Շվեդ լրագրողներ Կատեգորիա:Շվեդ թարգմանիչներ Կատեգորիա:Շվեդ կին գրողներ
Մենարոլա
Մենարոլա (Menarola), կոմունա Հյուսիսային Իտալիայում՝ Լոմբարդիա մարզի Սոնդրիո գավառում, Շվեյցարիայի հետ Իտալիայի ունեցած պետական սահմանի մոտ, Հռոմից՝ շուրջ 550, Միլանից՝ մոտավորապես 90, գավառի վարչական կենտրոնից՝ Սոնդրիո քաղաքից 45 կիլոմետր հեռավորության վրա ։ Սահմանակից է շվեյցարական Լոստալո, Սոացա և իտալական Գորդոնա, Մեզե, Սան Ջակոմո Ֆիլիպո համայնքներին ։ Բնակչության թվաքանակը 2004 թվականի տվյալներով եղել է 40, 2014 թվականի տվյալներով՝ 46 , բնակչության խտությունը կազմել է 3 մարդ/կմ² (Իտալիայի առավել նոսր բնակեցված բնակավայրերից մեկն է)։ Զբաղեցնում է 14,8 կմ² տարածք։ Փոստային ինդեքս՝ 23022, հեռախոսային կոդ՝ 0343։
Համայնքում ամեն տարի մայիսի 31-ին առանձնահատուկ շուքով նշվում է Մարիամ Աստվածածնի և Եղիսաբեթի հանդիպման տոնը։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Իտալիայի համայնքներ Կատեգորիա:Լոմբարդիայի բնակավայրեր
Ալեուսի գավառակ
Ալեուս, գավառակ Կիլիկիայում, Ադանայի նահանգի Ազիրի գավառում։ Գավառակի մասին հիշատակել է Ղևոնդ Ալիշանը ։
Ծանոթագրություններ
Կատեգորիա:Կիլիկիայի գավառներ
Երևանի ավտոմատ կառավարման համակարգերի գիտահետազոտական ինստիտուտ
Երևանի ավտոմատ կառավարման համակարգերի գիտահետազոտական ինստիտուտը (ԵրԱԿՀԳՀԻ) գիտահետազոտական կենտրոն է Երևանում, որն զբաղվում է հաշվողական համալիրների, տարածքային ավտոմատացված կառավարման համակարգերի (ԱԿՀ), ցանցային միջավայրում տեղեկատվական համակարգերի և տվյալների բազաների, կիրառական ծրագրակազմերի, իրական ժամանակի օպերացիոն համակարգերի և այլ տեխնիկական միջոցների ստեղծմամբ։
ԵրԱԿՀԳՀԻ-ն հիմնադրվել է 1992 թվականին, երբ Երևանի մաթեմատիկական մեքենաների գիտահետազոտական ինստիտուտը (ԵրՄՄԳՀԻ) երեք բաժնի բաժանվեց։ ԵրԱԿՀԳՀԻ-ի ներքո անցան բարձր հուսալիությամբ հաշվողական համալիրների ու տարածքային (գլոբալ) ավտոմատացված կառավարման համակարգերի (ԱԿՀ) մշակմամբ զբաղվող ստորաբաժանումները ։
Արտաքին հղումներ
Կատեգորիա:Հայաստանի գիտահետազոտական ինստիտուտներ Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Ջեմ Յըլմազ
Ջեմ Յըլմազ (Cem Yılmaz), թուրք դերասան, կատակերգու, ծաղրանկարիչ և սցենարիստ ։ Մեծ ճանաչում է վայելում ոչ միայն Թուրքիայում, այլև նրա սահմաններից դուրս։
Կենսագրություն
Ավարտել է Բոսֆորի համալսարանի տուրիզմի և հյուրանոցային մենեջմենթի ֆակուլտետը։ Զուգահեռաբար զբաղվել է նաև ծաղրանկարչությամբ, տպագրվելով թուրքական հայտնի Leman հումորիստական ամսագրում։ 1995 թվականի օգոստոսին Ջեմը առաջին անգամ ելույթ է ունեցել որպես հումորիստ «Leman Culture Center»-ում։ Դերասանական կարիերայի սկիզբը եղել է «Ամեն ինչ լավ կլինի» («Herşey Çok Güzel Olacak») ,:
Բացի դերասանական գործունեությունից, հանդես է գալիս որպես հումորիստ, ինչպես նաև մասնակցում է գովազդային հոլովակների նկարահանումներին, ։
6,5 տարի Ջեմը հանդիպել է թուրք հայտնի դերասանուհի և մոդել Ջանսու Դերեի հետ։ 2011 թվականի օգոստոսին զույգը բաժանվեց։ 2012 թվականի մարտի 10-ին ամուսնացել է Ահու Յաթուի հետ, ով թուրք հայտնի դերասանուհի, մոդել և խմբագիր է։ 2012 թվականի օգոստոսի 2-ին զույգը ունեցել է որդի՝ Քեմալը։ Ահուն և Ջեմը բաժանվել են 2013 թվականի դեկտեմբերին։
Ծանոթագրություններ
Կատեգորիա:Թուրք դերասաններ Կատեգորիա:21-րդ դարի թուրք դերասաններ Կատեգորիա:Ստամբուլում ծնված անձինք Կատեգորիա:Թուրք կինոդերասաններ Կատեգորիա:Թուրք կինոռեժիսորներ Կատեգորիա:Կատակերգուներ Կատեգորիա:Սցենարիստներ Կատեգորիա:Ծաղրանկարիչներ Կատեգորիա:Հնչյունավորողներ
Թեղուտ (հնավայր)
Թեղուտ, հնավայր Հայաստանի Էջմիածին քաղաքի հարավային կողմում։ Թեղուտ անունը տրված է ուշ ժամանակներում՝ 19-րդ դարում, շրջակայքում Ամենայն Հայոց Կաթողիկոս Ներսես Աշտարակեցու տնկված թեղիների պատճառով։ Թեղիների անտառը ոչնչացվել է 1915–16-ին։ Համարվում է նեոլիթ-բրոնզի դարի ժամանակաշրջանի բնակավայր և ունի ավելի քան 5000 տարվա հնություն։ Հնավայրը հայտնաբերվել է հողային աշխատանքների ժամանակ, որոնց հետևանքով կառույցների մի մասն ավերվել է։ Զբաղեցնում է 3 հա տարածություն։ Անպարիսպ բնակատեղի է։ Մնացել են աղյուսաշեն ու կավաշեն կլոր հատակագծով կացարանների հետքերը։ Թեղուտում գտնված մկնդեղային բրոնզե առարկաները (երկու ասեղի բեկոր, դանակի շեղբ և շաղափ) պարունակում են նաև արծաթ, բիսմուտ, նիկել և Հայաստանի տարածքում գտնվածներից ամենահներն են։ Գետաքարից (ծակոտկեն բազալտ) պատրաստված կացինները, աղորիքները (օվալաձև և անկանոն), սանդերը, սանդկոթերը, վանակատե և կայծաքարե գործիքները հաստատում են, որ տնտեսության մեջ հիմնականում գործածվել է քարը։ Խեցեղենը (կարասներ, կճուճներ, թասեր, սաջեր) հիմնականում՝ կարմիր, մասամբ սև է, որոշ կավամաններ պատված են դեղին անգոբի բարակ շերտով։ Կավամանները գունազարդվել են վրձնով և քարե կոկիչով։ Գտնվել են նաև արջ հիշեցնող կենդանու կավե արձանիկ, որը Հայաստանի տարածքում՝ IV հազարամյակի նյութերի մեջ եզակի է, ոսկրե առարկաներ (ծակիչներ, բրիչներ, հերուններ, դեղդիրներ)։ Թեղուտում հայտնաբերված միջագետքյան խեցեղենը հիմք է տալիս ենթադրելու, որ Հայկական լեռնաշխարհի հնագույն բնակիչները կապ են ունեցել Առաջավոր Ասիայի մշակութային կենտրոնների հետ։ Թեղուտի հնագույն բնակիչներն զբաղվել են բրիչային երկրագործությամբ (գտնվել են ցորենի և գարու մնացորդներ), անասնապահությամբ, կաշեգործությամբ, ջուլհակությամբ և խեցեգործությամբ ։
Ծանոթագրություններ
Կատեգորիա:Հնավայրեր այբբենական կարգով Կատեգորիա:Հայաստանի հնագույն բնակավայրեր
Մեռյալ ծով
Ծանոթագրություններ
Կատեգորիա:Լճեր այբբենական կարգով Կատեգորիա:Իսրայելի լճեր Կատեգորիա:Սահմանային լճեր
Ռուսենբորգ ՖԱ
«Ռուսենբորգ» (Rosenborg Ballklub),  նորվեգական մասնագիտացված ֆուտբոլային ակումբ Թրոնհեյմ քաղաքից։ Հիմնադրվել է 1917 թվականին։ Հանդիսանում է Նորվեգիայի ամենատիտղոսակիր ֆուտբոլային ակումբը, նվաճած տիտղոսների քանակով Նորվեգիայի առաջնության ռեկորդակիրը (24 հաղթանակ)։
Սկզբնական տարիներ (1917-1959)
Թրոնհեյմ քաղաքի «Ռուսենբորգ» ֆուտբոլային ակումբը ստեղծվել է 1917 թվականի մայիսի 19-ին «Օդ» անունով։ Այդ անվանումը ընդօրինակվել է այդ ժամանակի նորվեգական ամենահաջողակ ֆուտբոլային ակումբի անվանումից՝ «Օդ Շիեն»։ Սկզբնական շրջանում ակումբը հանդես էր գալիս տեղական առաջնությունում և միայն 1920 թվականին առաջին անգամ փորձ ձեռնարկեց մասնակցել տարածաշրջանային մրցումներում։ Սակայն «Օդ»-ը, ինչպես մարդկանց փոքր խմբի կողմից հիմնված այլ փոքր ակումբները, մերժում ստացավ, քանի որ խաղացողների մեծ մասը միաժամանակ խաղում էին նաև այլ՝ առավել բարձր մակարդակի ակումբներում։ 1923 թվականին խաղացողները հիասթափվեցին և սկսեցին հեռանալ ակումբից, ինչի պատճառով այն տվյալ տարում անցկացրեց ընդամենը մեկ հանդիպում։ Այնուամենայնիվ 1926 թվականին ակումբի ղեկավարությունը ներգրավեց նոր ֆուտբոլիստներ, և երկար փորձերից հետո կարողացավ վերջապես գրանցվել տարածաշրջանային առաջնությունում։ Մեկ տարի անց արդեն ամեն ինչ պատրաստ էր, որպեսզի թիմն անդամակցի Նորվեգիայի ֆուտբոլի ասոցիացիային։ Սակայն նախքան ասոցիացիայի կազմ ընդունելը՝ ակումբին պարտավորեցրեցին փոխել անվանումը, քանի որ արգելվում էր առաջնությունում միևնույն անվանումը կրող ակումբներին հանդես գալը։ Այսպիսով 1928 թվականի հոկտեմբերի 26-ին ակումբը ստացավ իր նոր անվանումը՝ «Ռուսենբորգ»։ Նոր անվանումը վերցված է Թրոնհեյմի խոշոր շրջաններից մեկի անվանումից։ Սկզբնական շրջանում «Ռուսենբորգը» բավարարվում էր միայն տարածաշրջանային մրցաշարին մասնակցելով։ Բայց 1931 թվականից սկսած «Ռուսենբորգ»-ը հանդես եկավ Նորվեգիայի բարձրագույն առաջնությունում, իսկ 1933 թվականից՝ Նորվեգիայի գավաթի առաջնությունում։ Որոշակի հաջողություններ գրանցելուց հետո ակումբը սկսեց մտածել նոր մարզադաշտ ունենալու մասին, որը իրականություն դարձավ միայն Երկրորդ համաշխարհային պատերազմից հետո։
Բեկում (1960-1968)
1960-ական թվականների հաջողություններն ակումբի երիտասարդական ակադեմիայի ստեղծման հնարավորույթուն տվեցին։ Ակադեմիայի ստեղծումը հենց սկզբից էլ համարվում էր առաջային խնդիր։ Ակումբի բուռն զարգացումը սկսվեց պատերազմից հետո։ 1947 թվականին «Ռուսենբորգը» տեղափոխվեց  «Լերքենդալ» մարզադաշտ, իսկ 1960 թվականին, տվյալ ժամանակաշրջանում ուժեղ թիմ համարվող «Օդ Սքիեն» ակումբի նկատմամբ ունեցած հաղթանակի շնորհիվ արժանացավ իր առաջին մրցանակին՝ Նորվեգիայի գավաթին։ Նույն թվականին «Ռուսենբորգը» ընդգրկվեց Նորվեգիայի ֆուտբոլի առաջնությունում՝  (Թիփելիգա Hovedserien): 1964 թվականին կրկին նվաճեց Նորվեգիայի գավաթը, բայց դուրս տեղափոխվեց երկրորդ դիվիզիոն, որտեղ խաղաց 1963-ից 1966 թվականները։ 1967 թվականին, վերադառնալով բարձրագույն խումբ, առաջին անգամ դարձավ առաջնության հաղթող։ Հաջորդ տարի ակումբի խաղացող Նիլս Առնե Էգենը դարձավ առաջնության լավագույն խաղացող։ «Ռուսենբորգի» մեկ այլ ֆուտբոլիստ՝ Օդ Իվերսենը, դարձավ առաջնության լավագույն ռմբարկու՝ 18 խաղում խփելով 30 գոլ։ 1969 թվականին ակումբը երկրորդ անգամ նվաճեց Նորվեգիայի չեմպիոնի կոչումը։ 1960-ականների վերջերին պարզ էր, որ «Ռուսենբորգը» դարձել է Նորվեգիայի ֆուտբոլային էլիտայի մաս։
«Ռուսենբորգը» 1964 թվականին իրեն դրսևորել է միջազգային հարթակում՝ մասնակցելով ՈւԵՖԱ գավաթակիրների գավաթին, իսկ 1967 թվականին ՈՒԵՖԱ Չեմպիոնների Լիգայի շրջանակներում հանդիպել է ավստրիական «Ռապիդին»։
Վերելքներ և անկումներ (1969-1987)
1969 թվականին «Ռուսենբորգ» ֆուտբոլային ակումբը որպես գլխավոր մարզիչ վարձակալում է Ջորջ Կյորտիսին, ով թիմին բերում է նոր սխեմա «4-4-2» ձևաչափով, ինչպես նաև խաղի շեշտադրությունը ուղղում առավել հարձակողական քաղաքականության։ Փոփոխությունները շուտով հանգեցնում են նոր հաջողությունների, և ակումբը նույն տարում իր պատմության մեջ դառնում է Նորվեգիայի չեմպիոն։ Սակայն առաջատար խաղացողներ Օդ Իվերսենի և Սունդե Գարալդի հեռանալուց հետո թիմը չի կարողանում գոլեր խփել և պահպանել հաղթողի կոչումը 1970 թվականի մրցաշրջանում։ Կյորտիսը քննադատության է ենթարկվում, և իր փոխարեն մարզիչ է նշանակվում վերջերս ֆուտբոլային կարիերան ավարտած Նիլս Արնե Էգեն։ Վերջինիսգլխավորությամբ «Ռուսենբորգը» առաջին անգամ գրանցում է «ոսկե դուբլ», այսինքն՝ նույն տարում միանգամից դառնում է և՛ երկրի առաջնության հաղթող և երկրի գավաթակիր։ Սակայն հետագա մրցաշրջանները այնքան էլ հաջող չեն անցնում ակումբի համար։ Երկու տարի շարունակ «Ռուսենբորգը» երկրի գավաթի եզրափակիչում պարտվում է, իսկ 1974 թվականին կրում է իր պատմության ամենախոշոր հաշվով պարտությունը շոտլանդական «Հիբերնիան» ակումբի հետ խաղում՝ (1:9). 1977 թվականին «Ռուսենբորգը» իր հաշվին գրանցում է ընդամենը մեկ հաղթանակ և դուրս է մնում Թիփելիգայի առաջնությունից՝ հայտնվելով երկրորդ դիվիզիոնում։
1978 թվականին, գլխավոր հովանավորի փոփոխությունից հետո (հովանավոր է դառնում գերմանական «Բրակկա» կոնցեռնը, որը զբաղվում էր քարածխի արդյունահանմամբ), ակումբի գործերը փոքր-ինչ բարելավվում են. «Ռուսենբորգը» վերադառնում է բարձրագույն խումբ, իսկ ակումբի 35-ամյա Օդ Իվերսենը իր կարիերայի ընթացքում չորրորդ անգամ դառնում է մրցաշրջանի տարվա լավագույն ռմբարկու։ Այնուամենայնիվ առաջիկա մի քանի մրցաշարերի ընթացքում ակումբը դեռևս գտնվում էր մրցաշարային աղյուսակի միջնամասում։ Միայն 1985 թվականին երկար դադարից հետո «Ռուսենբորգը» նվաճում է Նորվեգիայի չեմպիոնի տիտղոսը։ Առաջնության վերջին խաղում «Ռուսենբորգը» հաղթում է «Լիլեսթրյոմին», ինչը հնարավորություն է տալիս մեկ միավորով առաջ անցնել երկրորդ տեղը զբաղեցնող ակումբից։
Եվրոպական մրցումներ (1995-ից մեր օրեր)
1995-ից 2002 թվականներին «Ռուսենբորգ» ֆուտբոլային ակումբն անընդհատ մասնակցել է Չեմպիոնների լիգայի մրցաշարին։ 1995-ից  2006 թվականներին ակումբը 11 անգամ մասնակցել է Լիգայի խմբակային հանդիպումներին, ընդ որում՝ 8 անգամ անընդմեջ մասնակցել է 1995-ից 2002 թվականների ընթացքում։ Այդ ցուցանիշը համարվում էր ռեկորդ, մինչև 2004 թվականին  «Մանչեսթեր Յունայդեթ» ակումբը 9 անգամ չմասնակցեց խմբակային հանդիպումներին։
ՈՒԵՖԱ Չեմպիոնների Լիգա 1996 - 1997 թվականների մրցաշրջանում ամեն ինչ հուշում էր, որ ակումբը դուրս է մնալու առաջնությունից, սակայն իտալական «Միլանը» նույնպես սկսեց միավորներ կորցնել, և արդյունքում ամեն ինչ որոշվեց վերջին խաղում։ Ջուզեպպե Մեացցա մարզադաշտ «Միլանը» պարտվում է 2:1 հաշվով, իսկ նորվեգական թիմը դուրս է գալիս քառորդ եզրափակիչ, որտեղ երկու խաղում ընդհանուր 1:3 հաշվով զիջում «Յուվենտուսին»։ ՈՒԵՖԱ Չեմպիոնների Լիգայի 1999 - 2000 թվականների մրցաշրջանում «Ռուսենբորգը» 1-ին փուլում զբաղեցնում է խմբի առաջին հորիզոնականը՝ 3:0 հաշվով հաղթելով Դորտմունդի «Բորուսիային»։ Միջազգային խաղերից առանձնանում են 1997 - 1998 թվականների մրցաշրջանի հետևյալ խաղերը՝ «Ռեալ Մադրիդի» նկատմամբ 2:0 և «Օլիմպիակոսի» նկատմամբ 5:1 հաշվով հաղթանակները։ Նորվեգական ակումբի համար դժվարություններ առաջացան ֆրանսիացիների հետ խաղում։ 2000 թվականին «Ռուսենբորգը» 2:7 հաշվով պարտվեց «Պարի Սեն-Ժերմեն», իսկ երկու տարի անց՝ 0:5 հաշվով Լիոնի «Օլիմպիկին»։ 2002 թվականին ակումբը Չեմպիոնների Լիգայի առաջնությունում Լիոնի «Օլիմպիկի» հետ տնային հանդիպմանը իր կարիերայի վերջին հանդիպումը անցկացրեց ակումբի լեգենդար ֆուտբոլիստ Բենթ Սքամելսրուդը։ Խաղի ավարտից հետո ավելի քան 20.000 հանդիսական կանգնեց և շուրջ 30 րոպե ծափողջույններով ճանապարհեց Բենթին։ 2003 թվականին «Ռուսենբորգը» չանցավ Չեմպիոնների Լիգային խմբային փուլը՝ պարտվելով իսպանական Դեպորտիվոյին։ 2004 թվականին կրկին չի կարողանում դուրս գալ խմբային փուլից՝ այս անգամ պարտվելով Հայֆայի Մաքաբիին։ 2005 թվականին, չնայած անհաջող մրցաշրջան ունենալուն, «Ռուսենբորգը» 4:3 հաշվով հաղթում է Ստյաուային և դուրս գալիս խմբային մակարդակ։ Չեմպիոնների Լիգայի 2007 թվականի մրցաշրջանում 11-րդ անգամ ակումբը դուրս է գալիս ընտրական փուլ՝ ոչ-ոքի 1:1 խաղալով  անգլիական Չելսիի հետ և երկու անգամ 2;0 հաշվով հաղթելով իսպանական Վալենսիայի հետ։
21-րդ դար (2000-ից մեր օրեր)
2002 թվականին ակումբի գլխավոր մարզչի պաշտոնից հեռացավ Նիլս Արնե Էգեն։ Նրան փոխարինման եկավ Օգե Գարեյդեն, ով մինչ այդ դանիական և շվեդական Բրյոնբյու և Հելսինգբորգ ակումբների հետ դարձել է չեմպիոն։
Գարեյդեն որդեգրեց պաշտպանողական մարտավարություն՝ պատճառաբանելով, որ այդպես նա ցանկանում է լավագույնս կերպով հանդես գալ Եվրոպական լիգայում։ Միևնույն ժամանակ նա նաև խաղի ժամանակ սլաքները ուղղում էր լավ հարձակվողներ ունենալուն։ Օգեն նաև որոշեց թարմացնել թիմի կազմը, որը այդ ժամանակ արդեն կազմված էր մեծ մասամբ լեգիոներներից. շատ խաղացողներ ակումբում էին ընդգրկվել դեռևս 1990-ական թվականներին։ Նոր մարզչի առաջին «զոհը» եղավ Բենթ Սկամելսրուդը, ով շուտով որոշեց ավարտել ֆուտբոլային կարիերան։
Նոր մարզչի գլխավորությամբ «Ռուսենբորգը» կրկին հաղթեց առաջնությունում՝ կրելով ընդամենը երեք պարտություն և իրեն հետապնդող «Բուդյոյ Գլիմթին» 14 միավորով։ Ավելի ուշ ակումբը գրանցեց իր պատմության յոթերորդ «ոսկե դուբլը»՝ գավաթի առաջնության եզրափակիչում պարտության մատնելով «Բուդյոյ Գլիմթին»։  Չնայած որ «Ռուսենբորգը» չկարողացավ անցնել Չեմպիոնների Լիգա՝ակումբը շարունակեց իր հաջող խաղը նաև երկրի հաջորդ առաջնությունում, ինչը հիմնավորեց Օգե Գարեյդենի որդեգրած մարտավարության դրական լինելը։ Դեկտեմբերին Օգեն ստացավ Նորվեգիայի հավաքականը գլխավորելու առաջարկ և չկարողացավ մերժել այն։ Այսպիսով 2003 թվականը դարձավ միակ մրցաշրջանը, որի ժամանակ ակումբը գլխավորեց Օգեն։ Նրան փոխարինման եկավ նրա օգնական Օլա Բյու Րիսեն, ով նախկինում եղել է հայտնի դարպասապահ։ Օգեի հեռանալուց հետո «Ռուսենբորգը» չկարողացավ ավարտին հասցնել նրա սկսած բարեփոխումները։ Առաջնությունում նաև աճեց ակումբների միջև մրցակցության մակարդակը, քանի որ հովանավորները սկսեցին նորվեգական ֆուտբոլում ներդրումներ կատարել։ Թրոնհեյմի ակումը այլևս հնարավորություն չուներ խաղալ ներքին մրցաշարում «մեկ ոտքով»։
2004 թվականին ակումբը դարձավ առաջնության հաղթող, բայց միայն խփած գոլերի քանակով առաջ անցնելով երկրորդ տեղը զբաղեցրած ակումբին։ Րիսեի հետ պայմանագիրը խզվեց հոկետմբերին՝ չնայած որ նա ակումբը հասցրեց մինչև Չեմպիոնների Լիգա։ Նոյեմբերին ակումբ է վերադառնում Նիլս Արնե Էգեն, բայց որպես գլխավոր մարզչի խորհրդական։ Մարզիչ դարձավ Պեր Յոար Հանսենը։ Բյորն Հանսենը և Ռունե Շարսֆյորդը։
2005 թվականը «Ռուսենբորգի» համար դարձավ անհաջողությունների տարի։ Ակումբը մրցաշրջանում հիմնականում պայքարում էր գոյատևման համար։ Էգենը և Յոար Հանսենը լքեցին իրենց պաշտոնները, իսկ գլխավոր մարզիչ դարձավ Պեր-Մատիաս Հյոյգմուն։ Մրցաշրջանի առաջին ամիսներին ակումբը պարտություններ կրեց և դուրս մնաց գավաթի առաջնությունից։ Սակայն վերջում կարողացավ իրեն հաջող դրսևորել ու զբաղեցնել Չեմպիոնների Լիգայի խմբային փուլի երրորդ հորիզոնականը՝ ստանալով ՈՒԵՖԱ Եվրոպայի Լիգայի ուղեգիր։
2006 թվականի գարնանը «Ռուսենբորգը» շարունակեց թույլ խաղը։ Մրցաշրջանի միջնամասում նրա մրցակից «Բրանը», առաջ անցավ 10 միավորով և հայտնվեց առաջին հորիզոնականում։ Հուլիսի 27-ին ակումբը լքեց Հյոյգմուն։ Նրա օգնական Կնուտ Թյոյրումը նշանակվեց գլխավոր մարզիչ։ Մեկ տարվա ընթացքում երրորդ անգամ ակումբը գլխավորեց գլխավոր մարզչի օգնականը։ Այս անգամ նման քայլը հաջողություն ապահովեց։ «Ռուսենբորգը» 8 խաղ անընդմեջ հաղթանակ գրանցեց՝ առաջ անցնելով «Բրանին»։ Հոկտեմբերի 22-ին այս երկու մրցակից ակումբները հանդիպեցին։ Այդ խաղը անվանեցին «Ստիկլեսթադի ժամանակներից հետո ամենափառահեղ խաղ»։ «Ռուսենբորգը» հաղթանակ տոնեց՝ 6 միավորով առաջ անցնելով երկրորդ տեղը զբաղեցնող ակումբից մրցաշրջանի ավարտից 2 խաղ առաջ։ Հաջորդ խաղում ակումբը հաղթեց Ստավանգերի «Վիկինգւն»՝ 20-րդ անգամ դառնալով Նորվեգիայի չեմպիոն։ Այդ հաջողություններից հետո Կնուտ Թյոյրումը երկարաժամկետ պայմանագիր կնքեց ակումբի հետ։ 2007 թվականի փետրվարի 1-ին ակուկբից հեռացավ տնօրեն Ռունե Բրատսեթը՝ նշելով որպես պատճառներից մեկը ԶԼՄ-ների կողմից ճնշումը։ Օգոստոսի 1-ին նրա տեղը զբաղեցրեց Նիլս Արնե Էգեի որդին՝ Կնուտ Թորբյորն Էգեն։
Չնայած 2006 թվականի դրական արդյունքներին՝ Կնուտ Թյորումը ստիպված էր 2007 թվականին հեռանալ զբաղեցրած պաշտոնը ակումբի նախագահի հետ ունեցած հակասությունների պատճառով։ Մինչև տարվա վերջ ակումը ղեկավարել է Թրոնդ Հենրիկսենը, իսկ «Ռուսենբորգը» մրցաշրջանում զբաղեցրել 5-րդ հորիզոնականը։
Թրոնդ Սոլեդը, ով ակումբը լքել էր 1998 թվականին, ակումբի մարզիչ դառնալու առաջարկ ստացավ։ Սակայն մերժեց առաջարկը, ինչով զարմացրեց լրագրողներին, քանի որ մինչ այդ արդեն խոսվում էր նրա մարզիչ դառնալու մասին որպես կայացած գործարք։ 2007 թվականի դեկտեմբերի 28-ին գլխավոր մարզչի պաշտոնին նշանակվեց Էրիկ Համրենը։ Նա սկսեց մարզել «Ռուսենբորգը» 2008 թվականի հունիսի 1-ից՝ ավարտելով  դանիական «Օլբորգի» հետ կնքած պայմանագրի ժամկետը։ Նրա ժամանելուց կարճ ժամանակ անց հրաժարական է տալիս նախագահ Էգեն կրտսերը։ Այս կապակցությամբ մամուլը գրեց, որ Էրիկ Համրեն որոշել է իր ձեռքում կենտրոնացնել ակումբի ամբողջ ղեկավարումը։ 2008 թվականի հուլիսի 27-ին «Ռուսենբորգը» դարձավ նորվեգական առաջին ակումբը, որը գրավեց Ինտերտոտոյի գավաթի առաջնությունը, սակայն գավաթը չստացավ, քանի որ, համաձայն կանոնադրության, այն ստանում է այն ակումբը, որը իրավունք է ստանում մասնակցել ՈՒԵՖԱ Եվրոպայի Լիգային՝ անցնելով Ինտերտոտոյին մասնակցող բոլոր ակումբներից։ Այս հաղթանակին զուգահեռ ակումբը Նորվեգիայի առաջնությունում երկրորդ տարին անընդմեջ զբաղեցրեց 5-րդ հորիզոնականը։
2010 թվականի մայիսի 20-ին գլխավոր մարզիչ կրկին դարձավ Նիլս Արնե Էգենը։ Էրիկ Համրենը հեռացավ Շվեդիայի ազգային հավաքականը մարզելու համար։ Նրա գլխավորությամբ վերջին խաղը տեղի ունեցավ մայիսի 21-ին Ստավանգերում, որտեղ «Ռուսենբորգը» 2:1 հաշվով հաղթանակ տոնեց տեղի «Վիկինգի» նկատմամբ։ Հուլիսի 26-ին հայտարարվեց, որ «Ստաբեկի» մարզիչ Յան Յոնսոնը 2011 թվականի մրցաշրջանում կգլխավորի ակումբը։ Հոկտոմբերի 24-ին «Ռուսենբորգը» հաղթեց «Թրոմսյոյին» 1:0 հաշվով և 22-րդ անգամ դարձավ Նորվեգիայի չեմպիոն։ Հաջորդ երկու մրցաշրջաններում ակումբը ղեկավարում էր Յան Յոնսոնը։ Նրա աշխատանքի գլխավոր ձեռքբերումը դարձավ Չեմպիոնների Լիգայի 2012 թվականի որակավորման չորս փուլի հաղթահարումը։ Նորվեգիայի առաջնությունում ռուսենբորգցիները երկու անգամ անընդմեջ զբաղեցնում են երրորդ հորիզոնականը։ Այդիսի արդյունքը չէր գոհացնում ակումբի ղեկավարությանը և 2012 թվականի դեկտեմբերին մարզիչ Յան Յոնսոնը ազատվում է աշխատանքից։ 2012 թվականի դեկտեմբերի 14-ին հայտարարվում է, որ «Ռուսենբորգի» նոր գլխավոր մարզիչ է նշանակվել Պեր Յոար Հանսենը, ով մինչ այդ աշխատել է Նորվեգիայի ֆուտբոլի երիտասարդական հավաքականում։
2015 թվականի հոկտեմբերի 25-ին «Սթրյոմսգոդսեթի» հետ արտագնա խաղում «Ռուսենբորգը» 3:3 հաշվով ոչ ոքիով է ավարտում հանդիպումը, ինչը ռուսենբորգցիներին հնարավորություն է տալիս մրցաշրջանի ավարտից 2 փուլ առաջ ավարտել այն՝ 23-րդ անգամ նվաճելով Նորվեգիայի չեմպիոնի տիտղոսը։
Մարզադաշտ
«Ռուսենբորգ» ֆուտբոլային ակումբի մարզադաշտը «Լերքենդալն» է, որը բացվել է 1947 թվականի օգոստոսի 10-ին։ 1996, 2000-2002 թվականներին վերակառուցվել է հանդիսանում է։
Մարզադաշտի տարողությունը կազմում է 21,166 հանդիսական։ Ամենաշատ հաճախելիությունը գրանցվել է 1985 թվականին տեղի ունեցած «Ռուսենբորգ» - «Լիլեսթրյոմ» հանդիպմանը, որին դիտելու էին եկել 28․569 մարդ (Adresseavisen-ի հաղորդմամբ՝ 28․619 մարդ)։ Այդ խաղի նկատմամբ հետաքրքրությունը չափազանց մեծ էր, և կազմակերպիչները ստիպված էին բացել բոլոր մուտքերը։ Այդ իսկ պատճառով էլ հանդիսականների այդպիսի մեծ մասնակցություն գրանցվեց։
Մարզադաշտն ունի 105 × 68 մետր մակերես։
Երկրպագուներ
Երկար ժամանակ «Ռուսենբորգի» երկրպագուները ակտիվ վարքագծով աչքի չէին ընկնում։ Խաղերը ընթանում էին հանդիսականների լռության ներքո։ Ֆուտբոլասերները միայն գոլերի ժամանակ էին փոքր-ինչ ակտիվություն դրսևորում։ Երբ «Ռուսենբորգը» գոլ էր խփում, ֆուտբոլասերները ընդամենը վանկարկում էին «Այո՜»: Իսկ եթե գնդակը անցնում էր դարպասի մոտով, նրանք ընդամենը վանկարկում էին «Ո՛չ»։
Մրցաշրջան 2016-ի մեկնարկային կազմ
Կազմը մրցաշրջան 2016-ում
Բոլոկիան
Բոլոկիան (ბოლოკიანი), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 783 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Ֆեռնան Ռիգո
Աստերոիդների և գիսաստղերի հայտնաբերող։ Աշխատել է Բելգիայի թագավորական աստղադիտարանում ։ 1933-1941 թվականներին ընդհանուր առմամբ հայտնաբերել է 8 աստերոիդ ։ 1951 թվականին իր գործընկեր Սիլվեն Արենի հետ համատեղ հայտնաբերել է կարճ պարբերությամբ 49P/Արեն-Ռիգո գիսաստղը։
Ծանոթագրություններ
Կատեգորիա:Բելգիացի աստղագետներ Կատեգորիա:Աստերոիդ հայտնաբերողներ
Ռոսանա Բերտոնե
Ռոսանա Բերտոնեе (Rosana Bertone, ), Արգենտինայի պետական և քաղաքական գործիչ։ 2015 թվականի դեկտեմբերի 10-ից զբաղեցնում է Հրո Երկիր նահանգի նահանգապետի պաշտոնը ։
Թթուջուր (գետակ)
Թթուջուր, Քարինտակի գետ, գետակ Արցախի Հանրապետությունում, Գարգար գետի վտակը։ Հոսում է Շուշի քաղաքի մոտակայաքով։ Գոյանում է Քրիս լեռան փեշփրից բխող հանքային աղբյուրներից ։
Ռոսանա Բերտոնե
Կենսագրություն
Ռոսանա Բերտոնեն ծնվել է 1972 թվականի մայիսի 9-ին Արգենտինայի Էնտրե Ռիոս նահանգի Սան Սալվադոր քաղաքում։ 1995 թվականին ավարտել է Դել Լիտորալ ազգային համալսարանի իրավաբանական ֆակուլտետը։ 2001 թվականին ընտրվել է Արգենտինայի Պատգամավորների պալատ Հրո Երկրից, վերընտրվել է 2005 և 2009 թվականներին ։ 2010 թվականին նա դեմ է հանդես եկել երկրում միասեռ ամուսնությունների օրինականացման իր կուսակցության ծրագրերին ։
Թթուջուր (գետակ)
Ծանոթագրություններ
Կատեգորիա:Արցախի Հանրապետության գետեր
Ռոսանա Բերտոնե
Կենսագրություն
2011 թվականին Ռոսանա Բերտոնեն մասնակցել է Հրո Երկրի նահանգապետի ընտրություններին, սակայն երկրորդ փուլում պարտվել է Ֆաբիան Ռիոսին։ 2013 թվականին Ռոսանա Բերտոնեն Արգենտինայի Սենատ է ընտրվել Հրո Երկրից :2015 թվականին նա կրկին առաջադրել է իր թեկնածությունը Հրո Երկրի նահանգապետի պաշտոնում՝ առաջին փուլում հավաքելով ձայների 42,26 %-ը։ 2015 թվականի հունիսի 28-ին Ռոսանա Բերտոնեն հաղթել է Ֆեդերիկո Սյուրանոյին՝ հավաքելով ձայների ավելի քան 50% -ը և դառնալով Հրո Երկրի նահանգապետ ։
Ծանոթագրություններ
Կատեգորիա:Արգենտինայի կին քաղաքական գործիչներ
Սան Ռոմանոյի ճակատամարտ (նկար, Ուչելո)
Սան Ռոմանոյի ճակատամարտ (Battaglia di San Romano), վաղ Վերածննդի երեք նկար, որի հեղինակն է Պաոլո Ուչելլոն ։ Պաոլո Ուչելլոն նկարը նկարել է 1456-1460 թվականներին Կոզիմո Մեդիչիի պատվերով։ Նկարը կազմված է 3 մասերից, այս պահին դրանք պահվում են Եվրոպայի տարբեր թանգարաններում, 3 նկարներն էլ պատկերում են 1432 թվականին ֆլորենցիների և սիենցիների ճակատամարտը։ Ի սկզբանե բնօրինակ տարբերակը փակցված էր Պալասո Մեդիչիի պատերից մեկի վրա, որի երկարությունը 9.5 մետր։ 1492 թվականին այս նկարները հանդիսացել են Լորենցո Մեծագործի ննջարանի մի մասը։
Ծանոթագրություններ
Կատեգորիա:1460 նկարներ Կատեգորիա:Լուվրի նկարներ Կատեգորիա:Լոնդոնի ազգային պատկերասրահի նկարներ
Ագնես Շյոբերգ
Մանկական տարիներ
Ագնես Շյոբերգը ծնվել է 1888 թվականի նոյեմբերի 15-ին, Ֆինլանդիայի մեծ դքսության հյուսիս-արևմուտքում, Վազասկի նահանգի Կաուհայոկի համայնքի Ալա-Կնուուտտիլա (Ala-Knuuttila) կալվածքում, կալվածատեր Յուհան Բեռնհարդ Շյոբերգի և նրա կնոջ՝ Կարին Նորրգորդի ընտանիքում, եղել է չորրորդ երեխան ընտանիքում։
Նրա մանկությունն անցել է գյուղական հարուստ ընտանիքում։ Նրա հորն էր պատկանում մի քանի հարյուր հա հողատարածք, որի վրա գտնվում էին վարելահողերը, ձիանոցը, կովերի և խոզերի անասնագոմերը, ինչպես նաև գլխավոր շենքը։ Երեխաները ներգրավված էին կալվածքի գրեթե բոլոր գործերում, մասնակցում էին գյուղատնտեսական աշխատանքներին, ինչպես նաև կաթի վերամշակման ու խոհանոցային գործերին։ Նրանք կրթություն են ստացել սովորելով տնային ուսուցչի մոտ։
Մայրը Ագնեսին համարում էր տարօրինակ երեխա, նա այնպիսին չէր ինչպիսին պետք է լինի «լավ աղջիկը», նա հայրիկի հետ ֆերմա է գնացել չորս տարեկանից, շատ ավելի շուտ, քան իր եղբայրներն ու քույրերը։ Նա հետաքրքրվում էր ձիասպորտով և ամենից շատ սիրում էր աշխատել գոմում։ 1890-ականներին կալվածքի գլխավոր մասնաշենքում կազմակերպվեց անասնապահական դպրոց, որտեղ փոքրիկ Ագնեսը շատ ժամանակ էր ծախսում դասախոսություններ լսելու և ուսանողների հետ գործնական դասընթացների հաճախելու համար։ Հայտնի է, որ դեռևս տասը տարեկան հասակում նա գնում էր անատոմիայի դասընթացների և ուսումնասիրում էր մահացած հորթերի ներքին օրգանները։ Ավելի ուշ Շյոբերգը հիշում է, որ մի անգամ ուսուցչից հարցրել էր, թե արդյոք կինը կարող է դառնալ անասնաբույժ, ինչին նա պատասխանել է, որ դա անհնար է, որից հետո ինքը երկար ժամանակ լաց էր եղել։
Ուսումնառություն
Ագնեսը սկսել է ոչ պաշտոնական կրթություն ստանալ 1900 թվականից Վաասա քաղաքի աղջիկների շվեդալեզու դպրոցում։ Հինգ տարի անց, դպրոցը ավարտելուց հետո Ագնեսը պատրաստվում էր շարունակել ուսումը, բայց հայրը չհամաձայնվեց։ Նրա կարծիքով՝ ամուսնու և ընտանիքի կարիքները հոգալու համար նա կրթության կարիքը չունի։ Որոշ ժամանակ նա հաճախում էր տնտեսվարության դպրոց, այնուհետև երեք տարի զբաղվում է տնային տնտեսությամբ, և միայն դրանից հետո հայրը ուսուցիչ վարձեց Ագնեսի և կրտսեր քրոջ հետ պարապելու համար։ Բարձրագույն ուսումնական հաստատություն ընդունվելու հասունության ատեստատ ստանալու համար, որպես մասնավոր ուսանող 1911 թվականին նա քննություններ հանձնեց Կուոպիոյի շվեդալեզու կրթահամալիրի դպրոցում, որից հետո նա որոշ ժամանակ գործնական պարապմունքներ է անցել Պորիում՝ տեղի անասնաբույժի հսկողության ներքո։ Հետագայում նա վերհիշում է, որ աղջկան տարել է իրեն օգնական  բացառապես զավեշտի համար, բայց բավականին արագ տպավորվել էր աշխատանքի նկատմամբ նրա վերաբերմունքից ու հմտություններից և նամակ էր ուղարկել Ցյուրիխ իր ընկերոջը խնդրելով, որ նա միջնորդություն ներկայացնի նրա տեղի համալսարան ընդունվելու համար։
Հայրենակիցներից ազատվելու համար Դրեզդենում մեկ տարի սովորելուց հետո նա տեղափոխվեց Բեռլին և սկսեց սովորել Բեռլինի համալսարանի անասնաբուժական բարձրագույն դպրոցում (այժմ՝ Հումբոլդտի համալսարան)։ Պրոֆեսորները ընդունեցին, որ նա տաղանդավոր ուսանող է և բարձր գնահատեցին նրա գիտական մտածողությունը։ 1914 թվականին Շյոբերգը գերազանցությամբ քննություններ հանձնեց բակալավրի աստիճանի համար և ամռանը սկսեց աշխատել համալսարանական անասնաբուժական կլինիկայում, որը ղեկավարում էր հայտնի պրոֆեսոր Ռիխարդ Էբերլեյնը։ Նա զբաղվում էր հիմնականում ձիերի խնամքով, միաժամանակ հետազոտություններ էր իրականացնում։ Երբ պատերազմը սկսվեց, նա մեծ դժվարություն ունեցավ Գերմանիայում մնալու հետ կապված։ Եղավ մի պահ, երբ նա, որպես Ռուսաստանի քաղաքացի, ստիպված էր օրը երկու անգամ անձնագրով ներկայանալ և գրանցվել, հետագայում նա ռեկտորի խնդրանքով ազատվեց այդ ամենից, բայց այնուամենայնիվ մնաց իշխանությունների հսկողության ներքո։ Այդ ընթացքում սկսեցին Ռուսաստանից բերվել մեծ թվով ռազմաավարային ձիեր, որոնցից շատերը հիվանդ էին խլնախտով, և Շյոբերգը երկու տարի ուսումնասիրում էր այդ հիվանդությունը։ Ձեռագրի վրա աշխատանքն ավարտելուց հետո այն հանձնեց պրոֆեսոր Ֆրյոներին ընթերցանության համար, բայց  որոշ ժամանակ անց իմացավ, որ նա ուսումնասիրության նյութերը հրատարակել է անասնաբուժական հանդեսում իր անվամբ։ Շյոբերգը բողոքեց համալսարանի ռեկտորին գողության փաստի մասին, բայց նա ասաց, որ ինքը ոչինչ չի կարող անել, և նա պետք է արդեն բավարարված լինի, որ պատերազմի տարիներին Գերմանիայում էր սովորում, չնայած որ նա թշնամի պետության հպատակ էր։
1915 թվականին Շյոբերգը ստացավ անասնաբույժի վկայական, իսկ 1916 թվականին նա ավարտեց անասնաբուժության բարձրագույն դպրոցը՝ ստանալով լիցենցիատի աստիճան (միջանկյալ աստիճան բակալավրի և դոկտորի միջև)։ 1916-1917 թվականներին աշխատել է մանր կենդանիների անասնաբուժական կլինիկայում որպես օգնական։ Այդ տարիները, ամենադժվարն էին, քանի որ բավարար սնունդ չկար, ամեն ինչ քարտերով էր բաշխվում և հասարակության մեջ ուժեղանում էին հակառուսական (և հակաֆիննական) տրամադրությունները։ Շյոբերգը տեղափոխվեց Դրեզդեն և շարունակեց աշխատել իր դոկտորական ատենախոսության վրա։ Ատենախոսության պաշտպանությունը (գերմաներեն), որը նվիրված էր ձիերի աչքի արտազատման ուսումնասիրման մեթոդներին, տեղի է ունեցել 1918 թվականի հուլիսի 27-ին Լայպցիգի համալսարանում։ Ագնես Շյոբերգը դարձավ Եվրոպայում անասնաբուժության բնագավառում դոկտորական ատենախոսություն պաշտպանած առաջին կինը (ըստ որոշ աղբյուրների, աշխարհում առաջինը)։
Գերմանիայում ապրելու տարիներին նա հազիվ էր ծայրը ծայրին հասցնում և երբեմն էլ հատկապես պատերազմի ժամանակ, նա ստիպված էր սոված մնալ, ընդ որում 1914 թվականի ամռանից մինչև 1918 թվականի ամառ նա կապեր չի ունեցել հարազատների հետ։
Աշխատանք
1918 թվականի աշնանը նա վերադարձավ Կաուհայոկի և հաջողվեց ձեռք բերել համայնքային անասնաբույժի պաշտոնը Սոմերոյում (Վարսինայս-Սուոմի)։ Աշխատանքի առաջին իսկ օրվանից նա բազմաթիվ խնդիրներ է ունեցել տեղական անասնաբույժների հետ արժանանալով նրանց թշնամական վերաբերմունքին, սեռի հետ կապված, տեղի անասնաբուժական ասոցիացիայում նրան զրկել էին  ձայնի իրավունքից։ Այնուամենայնիվ, նա մասնագիտական հմտությունների պատճառով խնդիրներ չի ունեցել հաճախորդների հետ, մանավանդ, որ 1920 թվականի ամռանը հնարավորություն ունեցավ անասնաբուժական ծառայություններ տրամադրել շատ ավելի արագ, քան մյուս մասնագետները ։ Նա սկսեց հաճախորդների կանչերին  մեկնել իր մեքենայով, այդ ժամանակ Ֆինլանդիայում ընդամենը երկու հարյուր մեքենա կար։
1920 թվականին նա սկսեց աշխատել որպես համայնքային անասնաբույժ Ներպեսում (Օստրոբոթնիա), որը գտնվում էր իր հայրենի  Կաուհայոկիի կողքին։ Այստեղ Շյոբերգը նորից բախվեց կենդանիների տերերի կողմնակալ և կասկածելի վերաբերմունքին։ Այնուամենայնիվ, նա արագորեն կարողացավ հաղթահարել դա՝ 1921 թվականին իրականացնելով ձիերի արհեստական սերմնավորում, մի գործընթաց, որն անծանոթ էր տեղի անասնաբույժներին։
Այնուամենայնիվ, նա ավելին էր ուզում, ուստի 1923 թվականին նա թողեց ծառայությունը և ուսման մեկնեց Անգլիա, այնուհետև ԱՄՆ (այդ թվում Կորնելի համալսարան)։ Վերադառնալուն պես նա դիմեց Հանովերի համալսարան կրթաթոշակ ստանալու համար և դրական պատասխան ստանալով՝ 1924 թվականի ապրիլին մեկնեց Գերմանիա, իսկ մի քանի ամիս անց տեղափոխվեց Վիեննա, որտեղ մեկ ու կես տարի զբաղվեց անասնաբուժական մակաբուծաբանության բնագավառի հետազոտություններով։ Նրա աշխատանքի արդյունքը դարձավ խոշոր եղջերավոր անասունների աղեստամոքսային տրակտում նեմատոդների վերաբերյալ կատարված ուսումնասիրությունների հրապարակումը, մասնավորապես, նա նկարագրել է մակաբուծական նեմատոդների նոր տեսակներ Ostertagia lyrata–ն (որը ժամանակակից աղբյուրներում կոչվում է Sjöbergia lyrata՝ այս տեսակը առանձնացնելով, որպես հատուկ սեռ Sjöbergia, ի պատիվ նրա)։
1926 թվականի վերջում Շյոբերգը վերադարձավ հայրենի Կաուհայոկի և որոշեց ստեղծել խոշոր գյուղատնտեսական անասնաբուժական կլինիկա, բայց պարզվեց, որ դա բավականին դժվար գործ է։ Նրա աշխատանքը մեծ հետաքրքրություն առաջացրեց Եվրոպայում, բայց Ֆինլանդիայում ոչ ոք ուշադրություն չդարձրեց նրա հետազոտություններին։ 1928 թվականին նա ամուսնացավ, հաջորդ տարի նա երկվորյակներ ունեցավ, մինչդեռ նա շարունակում էր աշխատել որպես անասնաբույժ` նախ Կաուհայոկիում, իսկ 1932 թվականից` Կուրիկկայում։ 1935 թվականին նա զբաղեցրեց մսի որակի վերահսկման տեսուչի պաշտոնը Իլմայոկիում։
1938-1955 թվականներին նա կազմակերպել է իր սեփական անասնաբուժական գոծունեությունը Սեյնայոկիում, ընդ որում նրա վրա շարունակում էին  հարձակվել իր ծառայակից անասնաբույժները, որի արդյունքում նա ստիպված եղավ լքել անասնաբուժական ասոցիացիան։ 1955 թվականին նա վաճառեց իր կլինիկան, բայց համարյա մինչև կյանքի վերջը նա շարունակում էր զբաղվել խորհրդատվական գործունեությամբ։
Ինչպես նշվում է Ֆիննական գրական ընկերության կողմից 2001 թվականին հրապարակած Ագնես Շյոբերգի կենսագրության մեջ, նրա կյանքը ցույց է տալիս, թե որքան դանդաղ էր ընթանում գործընթացը գենդերային հավասարության ոլորտում և որքան ուժեղ և համառ պետք է լինի կինը, որքան տաղանդավոր պետք է լինի նա, որպեսզի կարողանա պրոֆեսիոնալ աշխատել մի բնագավառում, որտեղ ավանդաբար գործունեություն են ծավալել տղամարդիկ։ Ֆինլանդիայի երկրորդ կին ներկայացուցիչը (Այրի Յասկելյայնեն) անասնաբուժության դոկտոր է դարձել Շյոբերգից ընդամենը տաս տարի անց, իսկ անասնաբուժության բնագավառում առաջին կին պրոֆեսորը (Տերտտու Կատիլա), հայտնվեց միայն 1985 թվականին։
Ընտանիք
1928 թվականին Ագնեսը ամուսնացավ գյուղատնտես Վեյկկո Կլաավուի (Veikko Klaavu) հետ, 1929 թվականին նրանք ունեցան երկու որդի, որոնց կոչեցին Վեյկկո և Սեպպո։ 1935 թվականին նրանք ամուսնալուծվեցին, Ագնեսը վերականգնեց իր օրիորդական ազգանունը, իսկ երեխաները ամուսնալուծությունից հետո մնացին նրա հետ։
Մատենագիտություն
Շյոբերգը շուրջ քսան գիտական հոդվածների հեղինակ է։
Հիշատակ
2001 թվականին Հելսինկիում Ագնես Շյոբերգի պատվին անվանակոչվեց Agnes Sjöbergin katu փողոցը (Agnes Sjöbergin Katu 2 հասցեում է գտնվում Հելսինկյան համալսարանի անասնաբուժության ֆակուլտետը)։ Նրա անունով է կոչվում մեկ այլ փողոց Կաուհայոկիում - Sööpärintie (նրա անուն ազգանունը գրված է ֆիննական ձևով)։ 1955 թվականից ի վեր, Կաուհայոկիի տեղական թանգարանում գործում է Շյոբերգին նվիրված ցուցադրություն։
2018 թվականի ապրիլի 3-ին Հելսինկիի համալսարանում բացվեց ցուցահանդես՝ նվիրված Ֆինլանդական անասնաբուժության երկու ռահվիրաններին՝ Ագնես Շյոբերգին և Վալտեր Էրստրյոմին ։
Արտաքին հղումներ
Կատեգորիա:Ֆինն անասնաբույժներ Կատեգորիա:Ֆեմինիստներ Կատեգորիա:Հումբոլդտի համալսարանի շրջանավարտներ
Դորմալի Վերին
Դորմալի Վերին, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի աջ վտակ Դարաբի գետի հովտում, Դուրմալի գյուղից մի քանի կմ հեռու։
Բնակչություն
XIX դարի վերջին ուներ 13 տուն` 56 բնակչով, իսկ XX դարի սկզբներին ուներ 16 տուն բնակիչ։
Տնտեսություն
Բնակչության հիմնական զբաղմունքը անասնապահությունն էր։
Պատմամշակութային կառույցներ
Դորմալիի մոտ կային հայկական մի քանի բերդերի ավերակներ ։
Ծանոթագրություններ
Կատեգորիա:Արևմտյան Հայաստանի գյուղեր
Ռոման Վլասով
Ռոման Անդրեևիչ Վլասով (Роман Андреевич Власов, ), ռուս հունահռոմեական ոճի ըմբշամարտիկ։ Օլիմպիական խաղերի կրկնակի չեմպպիոն է (2012, 2016) :
Ռուսաստանի կառավարության կողմից ստացել է Ռուսաստանի սպորտի վարպետի կոչում։
Կենսագրություն
Ռոմանը սկսել է զբաղվել ըմշամարտով 1997 թվականից՝ 6 տարեկան հասակում։ Նրա առաջին մարզիչը եղել է Վիկտոր Կուզենցովան։
2007-2013 թվականների ընթացքում սովորել է Նովոսիբիրսկի Գյուղատնտեսական համալսարանում։
Արտաքին հղումներ
Կատեգորիա:1990 ծնունդներ Կատեգորիա:Հոկտեմբերի 6 ծնունդներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուս օլիմպիական չեմպիոններ‎ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:2012 թվականի Ամառային օլիմպիական խաղերի չեմպիոններ
Ալեքսանդր Բլոկ
Ալեքսանդր Բլոկ (Александр Александрович Блок, ), ռուս բանաստեղծ։ Ծնվել է մշակութային ընտանիքում (հայրը՝ պրոֆեսոր, մայրը՝ գրող)։ Առաջին բանաստեղծությունները սկսել է գրել հինգ տարեկան հասակում։ Կրթություն է ստացել Սանկտ Պետերբուրգի համալսարանի՝ պատմական-բանասիրական ֆակուլտետում, որի ռեկտորն էր նրա պապը՝ Ա. Ն. Բեկետովը։
1903 թ. ամուսնացել է Դմիտրի Մենդելեևի դստեր՝ Լյուբով Մենդելեևայի հետ։ 1904 թ. լույս է տեսնում նրա բանաստեղծությունների առաջին ժողովածուն՝ «Բանաստեղծություններ գեղեցիկ տիկնոջ մասին» վերնագրով։
1917 թ. հեղափոխական իրադարձությունները արտացոլվել են Բլոկի բանաստեղծություններում, հոդվածներում և հատկապես «Տասներկուսը» պոեմում։ Մահացել է 1921 թ. օգոստոսի 7-ին՝ չդիմանալով նյութական ծանր պայմաններին։
Բլոկի ստեղծագործությունը պարունակում է մի քանի ուղղություններ։ Նրա վաղ շրջանի ստեղծագործություններին հատուկ է «սիմվոլիզմը»։ Հետագայում իր բանաստեղծություններում անդրադարձել է ժողովրդի սոցիալական վիճակին, համամարդկային թեմաներին։ Բլոկի բանաստեղծություններն ու «Տասներկուսը» պոեմը թարգմանվել են հայերեն ։
Ծանոթագրություններ
Կատեգորիա:Ռուս բանաստեղծներ Կատեգորիա:Ռուս սիմվոլիստ բանաստեղծներ Կատեգորիա:20-րդ դարի բանաստեղծներ Կատեգորիա:19-րդ դարի թարգմանիչներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Ռուս հրապարակախոսներ Կատեգորիա:20-րդ դարի ռուս բանաստեղծներ Կատեգորիա:Ռուս թարգմանիչներ Կատեգորիա:Ռուս դրամատուրգներ Կատեգորիա:Ռուս փիլիսոփաներ Կատեգորիա:Ռուս գրողներ Կատեգորիա:Ռուս գրաքննադատներ Կատեգորիա:Բանաստեղծներ այբբենական կարգով
Արուաշի լեզու
Արուաշի լեզու, (Aruá, Aruáshi) մեռած հնդկական լեզու։ Պատկանում է արավական լեզվաընտանիքին։ Նախկինում այդտեղ ապրող ժողովուրդներին անվանում էին արիացիներ, ովքեր ապրում էին Բրենկո գետի մոտ և որն էլ գտնվում էր Բրազիլիայում, Ռոնդոնիյա նահանգում։ Արուաշի լեզուն ունի բարբառներ։ Ներկայումս արուաշի լեզվով խոսողները խոսում են պորտուգալերեն։
Արտաքին հղումներ
Կատեգորիա:Բրազիլիայի լեզուներ
Մարգարետ Բարնարդ
Մարգարետ Հելեն Բարնարդ (Margaret Helen Barnard, ), նկարչուհի և լինոփորագրությունների հեղինակ։ Բարնարդը ծնվել է Բենգալիայում, որտեղ իր հայրը ծառայում էր Հնդկաստանի ոստիկանական ուժերում։ Յոթ տարեկանում նա վերադարձել է Բրիտանիա` կրթություն ստանալու համար և հաճախել է Բաթի ավագ դպրոց, ինչպես նաև` Սուրբ Լեոնարդի դպրոց ։
Բարնարդը 1917-1923 թվականներին սովորել է Գլազգոյի արվեստի դպրոցում ։ Այնուհետև նա տեղափոխվել է Լոնդոն, որտեղ նա հաճախել է Գրոսվեմորի Ժամանակակից արվեստի դպրոց իր տարեկից Սիբիլ Անդրյուսի հետ, նրանց դասավանդել է Քլաուդի Ֆլայթը։
1924 թվականին նա ամուսնացել է նկարիչ Ռոբերտ Ջորջ Սենգ Մաքեչինի հետ, որը 1927 թվականին պետք է դառնար բրիտանական «Յոթ և հինգ միություն» արվեստի խմբի անդամ ։
Զույգը մի քանի տարի ապրել է Իտալիայում, հետո նրանք տեղափոխվել են Ռայ։
Երկրորդ համաշխարհային պատերազմի ընթացքում նա եղել է շտապ օգնության վարորդ, հող է մշակել և նապաստակներ պահել. նա վերսկսել է նկարչությունը պատերազմի ավարտից հետո և շարունակել է ցուցադրվել Թագավորական ակադեմիայում մինչև իր մահը ։
1990 թվականին նա իր սեփական և իր ամուսնու, ինչպես նաև` իրենց անձնական հավաքածուում գտնվող ուրիշ նկարիչների աշխատանքները հանձնել է Ռեյի Արվեստի Պատկերասրահին ։
Բարնարդը մահացել է 1992 թվականին։
Արտաքին հղումներ
Կատեգորիա:Անգլիացի նկարչուհիներ Կատեգորիա:Առաջին համաշխարհային պատերազմին մասնակցած անգլիացի կանայք Կատեգորիա:20-րդ դարի անգլիացի նկարչուհիներ Կատեգորիա:Գրոսվենորի ժամանակակից արվեստի դպրոցի շրջանավարտներ Կատեգորիա:Գլազգոյի արվեստի դպրոցի շրջանավարտներ
Սեչքին Օզդեմիր
Սեչքին Օզդեմիր (Seçkin Özdemir, ), թուրք դերասան և ռադիոհաղորդավար։ Առավել հայտնի է դարձել՝ նկարահանվելով Պամիր Մարդենի դերում Վարձու սեր հեռուստասերիալում։